alexandrainst/scandi-wiki huggingface dataset:
Henry Cavendish

Henry Cavendish (født 10. oktober 1731, død 24. februar 1810) var en britisk vitenskapsmann, mest kjent for oppdagelsen av hydrogenet. Han kalte den nyoppdagede gassen «brennbar luft», beregnet gassens tetthet og beskrev forbrenningen som dannet vann. Antoine Lavoisier gjentok senere Cavendishs forsøk og gav grunnstoffet dets nåværende navn.

Cavendish var også den første som utførte eksperimentet senere kjent som Cavendish-eksperimentet, som  måler Jordens tetthet.

Priser og utmerkelser (utvalg) 
 1766 – Copleymedaljen

Referanser

Eksterne lenker 
 

Britiske forskere
Medlemmer av Royal Society
Mottakere av Copleymedaljen
Personer fra Nice
Personer fra London
Fødsler i 1731
Dødsfall i 1810
Filmåret 2000

Filmåret 2000 er en oversikt over hendelser, lanserte filmer, utdelte priser og fødte og døde filmpersonligheter i 2000.

Hendelser

Mest innbringende filmer
 Mission: Impossible II ($546,388,105)
 Gladiator ($457,640,427)  	  	    		
 Cast Away ($429,632,142)
 Det kvinner vil ha ($374,111,707)
 Dinosaur ($349,822,765)
 Grinchen ($345,141,403)
 Slekten er verst ($330,444,045)
 Den perfekte stormen ($328,718,434)
 X-Men ($296,250,053)
 Skyggen fra fortiden ($291,420,351)

Priser 
Oscar-utdelingen (utvalg):

Golden Globe (utvalg):
{| class="wikitable"
|-
! Kategori
! Vinner
|-
| colspan="2" align="center" | Drama
|-
|Beste film || Gladiator
|-
|Beste skuespiller || Tom Hanks (Cast Away)
|-
|Beste skuespillerinne || Julia Roberts  (Erin Brockovich)
|-
| colspan="2" align="center" | Musikal eller Komedie|-
|Beste film || Almost Famous|-
|Beste skuespiller || George Clooney (O Brother, Where Art Thou?)
|-
|Beste skuespillerinne || Renée Zellweger (Nurse Betty)
|-
| colspan="2" align="center" | Annet|-
|Beste regissør || Ang Lee (Snikende tiger, skjult drage)
|-
|Beste utenlandske film ||  Snikende tiger, skjult drage (Todo sobre mi madre), Taiwan / Hongkong / USA / Kina
|}
 Palme d'Or (Filmfestivalen i Cannes):Dancer in the Dark, regissert av Lars von Trier, Danmark / Tyskland / Nederland / USA / Storbritannia / Frankrike / Sverige / Finland / Island / Norge
 Golden Raspberry Awards' (utvalg):

Lanserte filmer101 Reykjavík28 dagerAdventures of Rocky and Bullwinkle, TheAlmost Famous American PsychoBattle RoyaleBattlefield EarthBig mommaBilly ElliotCast AwayCharlie's AngelsCoyote UglyDancer in the DarkDen grønne milDen lille havfruen II – Havets hemmelighetDet kvinner vil haDie Stille nach dem SchussDie innere SicherheitDinosaur Dr. T og kvinneneDude, Where's My Car?En tid for fulle hesterErin BrockovichEt kongerike for en lama
Flukten fra hønsegården
Gladiator 
Gone in 60 Seconds
Grinchen
Gubben & katten II – Findus drar til månen
High Fidelity
Jump In!
Joint Security Area 
Krigeren og keiserinnen
Life-Size (direkte til video)
Me, Myself, and Irene
Memento
Million Dollar Hotel, The
Miss Undercover
Mission: Impossible II
Mongoland
Nurse Betty
O Brother, Where Art Thou?
Pitch Black
Requiem for a Dream
Romeo Must Die
Scary Movie
Snikende tiger, skjult drage 
Shadow of the Vampire
Shanghai Noon
Sjokolade
Skrik 3
Slekten er verst
Snatch
Tigergutt
Timecode
Titan A.E.
Traffic
Tretten dager
U-571
Unbreakable
Veien til El Dorado
X-Men

Fødsler

Dødsfall
Isbjørn Is

Isbjørn-Is AS er en norsk bedrift som lager iskrem. Bedriften ligger på Askøy utenfor Bergen og markedsfører og selger sine produkter i butikker på Vestlandet, samt i resten av landet gjennom datterselskapet Den Norske Isbilen. Bedriften ble etablert av Bjørn Lohne i 1962 og var til april 2016 heleid av hans etterkommere.

I 2012 hadde bedriften en omsetning på 159 millioner kroner.
Salg til butikker utgjør ca. 20 % av omsettingen. Resten skjer via direkte salg til forbrukere gjennom et nettverk av isbiler.  

I april 2016 ble selskapet solgt til det latviske meieriselskapet Food Union.

Referanser

Eksterne lenker 
 
 Den Norske Isbilen

Norske næringsmiddelprodusenter
Produsenter av frosne desserter
Iskremmerker
Selskaper etablert i 1962
Næringsliv i Askøy
Bernhard Arnø

Bernhard Arnø (født 26. mars 1971) er en norsk skuespiller. 

Arnø startet sin skuespillerkarriere ved Det norske teater i 1995, og har siden spilt både på Oslo Nye Teater, Riksteatret Den Nationale Scene. og Kruttårnteatret

.

Fra 1. januar 2009 er Arnø fast ansatt ved Nationaltheatret.

Eksterne lenker 
 

Norske skuespillere
Skuespillere i Hotel Cæsar
Fødsler i 1971
Medby-Kaldfarnes

Medby og Kaldfarnes er to nabobygder i Senja kommune, på øya Senja i Troms og Finnmark fylke. Bygdene ligger langs nordsiden av Veidmannsfjorden, og utgjør en slags sentrumssone i området Søndre Torsken.

Medby ligger lengst øst, innerst i fjorden. Her ligger Medby kapell, Medby skole og Askeladden barnehage. Her holder også byggefirmaet Senjabygg til. I Medby er det dessuten rorbucamping med båtutleie, samt kro med alle rettigheter. Fylkesvei 232 passerer gjennom Medby. Østover går veien mot Sifjord, og videre mot Svanelvmoen, mens den nordvestover fortsetter til veienden på Grunnfarnes.

Kaldfarnes er den ytterste og vestligste bygda. 9395 Kaldfarnes er postadressen til alle bygdene i Søndre Torsken, unntatt Flakstadvåg.

Kaldfarnes grunnkrets
Kaldfarnes grunnkrets omfatter hele området rundt Veimannsfjorden, inkludert grendene Kaldfarnes, Elvejorda, Medby, Veimannsbotn og Veimannen. Sistnevnte ligger på sørsiden av fjorden, forbundet med en ca. 2 km lang vei. Areal: 17,34 km².

Innbyggertall i grunnkretsen de senere år:

Kjente innbyggere 

 Pål Moddi Knutsen (født 1987), sangartist og låtskriver fra Medby

Referanser 

Bosetninger i Senja kommune
Bygder og grender i Troms og Finnmark
Torsken
Sifjord

Sifjord er en fjord, et fiskevær og en grunnkrets på ytre Senja i Troms og Finnmark. Hele fjorden tilhører Senja kommune. Fjordbotnen ligger i øst, mens selve Sifjorden svinger sørover. Langs nordvestsiden av fjorden går fylkesvei 232. Østover slynger veien seg oppover den bratte Sifjordbotndalen, før den fortsetter mot Svanelvmoen. Vestover går veien gjennom Sifjordura tunnel til Medby. Langs sørøstsiden går fylkesvei 243, fra Sifjordbotn og sørover mot Flakstadvåg.

Selve bygda Sifjord ligger på nordsiden av fjorden og er et karakteristisk og intimt fiskevær, hvor husene står tett i tett på to rekker. I Sifjord er det eldresenter og bedehus.

Sifjord grunnkrets omfatter store deler av området rundt Sifjorden og Kvænbukta. De fleste av grunnkretsens rundt 100 innbyggere bor i selve fiskeværet, mens noen få bor i grenda Finnes på sørøstsiden av fjorden. Areal: 47,75 km².

Innbyggertall:

Bosetninger i Senja kommune
Fjorder på Senja
Fiskevær i Troms og Finnmark
Torsken
Grease

Grease kan ha flere betydninger:

 Grease (musikal), musikal av Jim Jacobs og Warren Casey
 Grease (film), en am. film fra 1978 basert på musikalen
 Grease (album), musikken fra filmen
 Grease (sang), tittelsangen fra filmen
 Grease 2, en am. film fra 1982
 Grease (TV-serie), en talentkonkurranse som gikk på TVNorge i 2008
Braminhubro

Braminhubro (Bubo coromandus) er en ugle i gruppen Bubo. Den ble først beskrevet av John Latham i 1790 i boka Index orntihologicus, som ga den navn etter Koromandelkysten.

Beskrivelse 
Braminhubro er 55 til 60 cm lang.

Habitat og utbredelse 
Fuglen finnes i skog og våtmark. Hvor skogen hogges, forsvinner også braminhubro. I Haryana vest for Delhi kalles den lokalt for Junglee Ghughu, Gug eller Ulloo

Den finnes i Pakistan, India, Bangladesh, Myanmar, Thailand, Nepal, Kina og Malaysia. Området dekker kanskje så mye som 10 millioner kvadratkilometer. Den er mest vanlig i de vestlige deler av utbredelsesområdet og ganske sjelden i Nepal, Kina og Malaysia.

Levevis 
Braminhubro har reir i grotter og steinhuler.

Referanser

Eksterne lenker 
 
 En rekke bilder av braminhubro hos Oriental Bird Images
 Bilde av braminhubrounge, tatt av Kees Bakker, fra www.owlpages.com

Ugler
Pakistans fugler
Indias fugler
Bangladeshs fugler
Myanmars fugler
Thailands fugler
Nepals fugler
Kinas fugler
Malaysias fugler
Takson navngitt av John Latham
Fugler formelt beskrevet i 1790
Dyrepleier

En dyrepleier jobber hovedsakelig i dyreklinikker og forsøksdyrlaboratorier, men de er også etterspurt på andre felt som er relatert til veterinærmedisin. Mange jobber for eksempel i fôr- og utstyrsbransjen, innen forsikring av dyr, eller i legemiddelsektoren.

Dyrepleiere er «dyresykepleiere». I en veterinærklinikk vil hovedansvaret være å assistere veterinæren i alt fra enkle undersøkelser til større operasjoner. De kan fungere som resepsjonister, gjøre laboratorieundersøkelser, ha ansvar for renhold og butikkdrift og svare på svært mange av spørsmålene dyreeiere har innen fôring, håndtering og behandling av dyrene sine. De har dermed mye ansvar, men i motsetning til en veterinær kan en dyrepleier ikke behandle pasienter, diagnostisere sykdom eller gjennomføre medisinske prosedyrer på pasienter. Men under tilsyn av veterinær som har sikret seg at dyrepleieren har god nok opplæring kan dyrepleieren utføre praktiske oppgaver som å behandle pasienter og overvåke anestesi.

Norge 
Dyrepleier er i Norge en beskyttet arbeidstittel som benyttes av personer som har autorisasjon som dyrepleier utstedt av Mattilsynet.

Utdanning 
I Norge er det Veterinærhøgskolen ved Norges miljø- og biovitenskapelige universitet (NMBU) og Nord universitet som utdanner dyrepleiere. Studiet er et bachelorstudium og går over seks semestre, og inkluderer perioder med praksis og en fordypningsoppgave. For å søke på studieplass kreves generell studiekompetanse (Nord)  og generell studiekompetanse med realfagskrav ved Veterinærhøgskolen-NMBU . Veterinærhøgskolen-NMBU og Nord tar i dag inn bare omtrent 30 dyrepleierstudenter hver per studieår, noe som kan gjøre det vanskelig å komme inn på studiet.

Mange norske studenter som ikke fikk plass i Norge har tidligere reist til Kolding i Danmark. Der gikk de på en teknisk skole som heter Hansenberg. Dyrepleierstudiet tok 3 år + 10 uker og inkluderte lange praksisperioder avløst av 5 perioder med 10 uker utdannelse (-teoretisk og praktisk) ved skolen i Kolding. Fra og med juli 2016 kvalifiserer ikke utdanningen i Danmark til autorisasjon i Norge.

I tillegg til Norge er det mulig å utdanne seg i mange andre land, som for eksempel Storbritannia og USA. I noen land tilbys bachelorgrader, mens i andre foregår utdanningen på nivå med videregående skole. Hvis man ønsker å utdanne seg i utlandet bør man undersøke om den utdanningen man vurderer kvalifiserer til autorisasjon i Norge, da Mattilsynet stiller strenge krav til utdanning.

Organisasjoner 
Mange norske dyrepleiere er medlemmer av Norsk Dyrepleier og Assistent Forening (NDAF), og Fagforbundet gjorde det i 2006 mulig for dyrepleiere å organisere seg hos dem, under seksjon Samferdsel og Teknisk. NDAF arbeider også med å samordne definisjonen av en dyrepleier internasjonalt. I tillegg arrangerer de kurs og konferanser for dyrepleiere hvert år.

Se også 
 Veterinær

Referanser

Eksterne lenker 
 Utdanning.no sin yrkesbeskrivelse av dyrepleier
 Norges veterinærhøgskole
 Norges Dyrepleier og Assistent Forening

Dyrerelaterte beskjeftigelser
Charley Paddock

Charles «Charlie» William Paddock (født 11. august 1900 i Gainesville, Texas, død 21. juli 1943 nær Sitka i Alaska) var en amerikansk sportsutøver som deltok i de olympiske leker 1920 i Antwerpen, 1924 i Paris og 1928 i Amsterdam.

Paddock vant to olympiske gullmedaljer og en sølvmedalje under Sommer-OL 1920 i Antwerpen. Han tok gull på 100 meter og 4x100 meter stafett og sølv på 200 meter. Han deltok også i OL 1924 i Paris og 1928 i Amsterdam. I Paris kvalifiserte han seg for finalene på 100 og 200 meter, han kom på 5.-plass på 100 m og på 200 m kom han på andreplass og vant sin fjerde olympiske medalje.

Paddock omkom i en flystyrt i 1943 nær Sitka i Alaska.

OL-medaljer 
  1920  Antwerpen -  Gull i friidrett, 100 meter  USA
  1920  Antwerpen - Gull i friidrett, 4 x 100 m stafett  USA
  1920  Antwerpen - Sølv i friidrett, 200 meter  USA
  1924  Paris - Sølv i friidrett, 200 meter  USA

Referanser

Eksterne lenker 
 
 
 
 

Sprintere fra USA
Medaljevinnere under Sommer-OL 1920
Deltakere for USA under Sommer-OL 1920
Friidrettsutøvere under Sommer-OL 1920
Medaljevinnere under Sommer-OL 1924
Deltakere for USA under Sommer-OL 1924
Friidrettsutøvere under Sommer-OL 1924
Deltakere for USA under Sommer-OL 1928
Friidrettsutøvere under Sommer-OL 1928
Olympiske mestere for USA
Personer fra Cooke County i Texas
Verdensrekordsettere i friidrett
Mesterligaen 2007/2008

Mesterligaen i fotball for menn 2007/08 arrangeres av UEFA. Mesterligaen er Europas mest prestisjetunge turnering for klubblag. Finalen ble spilt 21. mai 2008 på Luzjniki Stadion i Moskva, hvor Manchester United slo Chelsea 7-6 på straffespark etter 1-1 etter ordinær tid og ekstraomganger.

Norge stilte med ett lag, Rosenborg, som begynte i 2. kvalifiseringsrunde.

Nummer én og to i det innledende gruppespillet går til åttendedelsfinaler. Nummer tre i hver gruppe går direkte inn i tredje runde av UEFA-cupen.

UEFA-koeffisient-rangering, hvor Norge for denne sesongen lå på 19.-plass, ligger til grunn for når lag fra de forskjellige ligaer kommer inn i denne turneringen (og i UEFA-cupen). Av UEFAs 52 medlemsland er det kun Liechtenstein som ikke deltar med lag i turneringen. 16 lag, inklusive tittelholderen, er direkte kvalifisert til gruppespillet, de øvrige 58 lagene kommer inni kvalifiseringsrunder og kjemper om de øvrige 16 plassene til gruppespillet.

Kvalifisering
I rundene er laget som har hjemmekamp i det første oppgjøret nevnt først. Ved uavgjort etter to oppgjør vinner laget med flest mål på bortebane.

Første runde 
Den første kvalifiseringsrunden ble spilt 17. og 18. juli, med returkamper 24. og 25. juli 2007.

Andre runde 
Den andre kvalifiseringsrunden ble spilt 31. juli og 1. august med returkamper 8. august 2007.

Tredje runde 
Trekningen av 3. kvalifiseringsrunde skjedde 3. august 2007. Den tredje kvalifiseringsrunden ble spilt 14. og 15. med returkamper 28. og 29. 2007.

Hvis en klubb som deltar i 2.kvalifiseringsrunde har en individuell koeffisient som er god nok til å bli seedet i 3.kvalifiseringsrunde, vil vinneren av den aktuelle 2.runde-kampen automatisk bli seedet i trekningen. I 3. kvalifiseringsrunde kan ikke klubber fra samme nasjon møtes. Hjemme-/bortebane bestemmes også ved trekning.

Gruppespill

Seeding
De 32 klubbene (16 klubber direkte kvalifisert og 16 klubber som har kommet gjennom kvalifiseringen) er blitt delt inn i fire seedingsnivåer av åtte lag etter deres plassering på UEFAs klubbkoeffisientrangering for 2007 (lagenes prestasjoner i Europa de siste fem sesonger pluss 33% av nasjonspoengene). Nivå 1 vil inneholde forrige sesongs mester AC Milan og de syv neste på rangeringen. Nivå 2 inneholder de åtte neste klubbene på rangeringen, etc.

Gruppe A

Gruppe B

Gruppe C

Gruppe D

Gruppe E

Gruppe F

Gruppe G

Gruppe H

Sluttspill
''Trekninga av åttendedelsfinalene skjedde i UEFAs hovedkvarter i Nyon, Sveits. 
PS: Toerne fra hver gruppe begynte hjemme og avsluttet borte.'''

Åttendedelsfinaler

Kvartfinaler 

For første gang er fire av lagene fra et og samme land, nemlig England.

Semifinaler

Finale

Eksterne lenker
 Det europeiske fotballforbundets side om Mesterligaen

 
Fotball i 2007
Fotball i 2008
2007 i Europa
2008 i Europa
LGA

LGA har flere betydninger:

 LaGuardia lufthavn i New York City, LGA er flyplassens IATA-kode
 Land grid array, teknologi for kobling mellom mikroprosessor og kretskort
Goathland stasjon

Goathland stasjon er jernbanestasjonen i landsbyen Goathland i North Yorkshire i England. Den betjener North Yorkshire Moors Railway, som er en museumslinje. 

Stasjonen ble åpnet i 1865, og har nesten ikke blitt endret. Den ble brukt til filming av scener på stasjonen i Galtvang i filmatiseringene av Harry Potter-bøkene, og den blir også brukt som stasjonen i den fiktive landsbyen Aidensfield i TV-serien Med hjartet på rette staden. 

|}

Jernbanestasjoner i England
North Yorkshire
Museumsjernbaner
Jernbanestasjoner åpnet i 1856
1856 i England
Apt

Apt kan vise til:

 Apt (Vaucluse), en kommune i Frankrike
 Advanced Packaging Tool (eller apt), et pakkebehandlingssystem som brukes av Debian GNU/Linux og dens varianter
El-Ghad

Morgendagpartiet (arabisk:حزب الغد Hizb al-Ghad eller al-ghad) er et aktivt politisk parti i Egypt som ble offisielt godkjent i oktober 2004. Al-ghad er et liberalt sentrumsparti som arbeider aktivt for å utvide den politiske deltakelsen og for fredelig maktskifte. 

Partiet har noen representanter i det egyptiske parlamentet (maglis al-shaab, folkeforsamlingen). Partiet har ingen representanter i det egyptiske overhuset, (maglis al-shura, rådgivningsforsamlingen) og boikottet valgene til overhuset våren 2007. 

Ved det første landsmøte som ble holdt i oktober 2004 ble Ayman Nour, et parlamentsmedlem og praktiserende advokat valgt til partileder. Partiet ble grunnlagt av tidligere medlemmer av partiet wafd. Partiet ble opprettet for å representere et liberalt demokratisk perspektiv med sterk interesse for menneskerettighetsspørsmål. Partiformannen ble fengslet 24. desember 2005, men fortsetter formelt som partiformann.

Aktiviteter 
Partiet har langt færre medlemmer enn de andre offisielle egyptiske partiene, men tiltrekker seg unge aktivister og ser på seg selv som en del av den egyptiske demokratibevegelsen. I Kairo arrangerer unge medlemmer og sympatisører ofte mindre punktmarkeringer der de blant annet krever løslatelse av Ayman Nour. Mange av de yngre medlemmene er også aktive i demokratibevegelsen kifaya, selv om partiet deltok i presidentvalget i 2005 som demokratibevegelsen aktivt boikottet.

Eksterne lenker 
 

Politiske partier i Egypt
Politiske partier etablert i 2004
2004 i Egypt
YaST

YaST («Yet another Setup Tool») er et SUSE-verktøy for å håndtere installasjon av programvarepakker, konfigurasjon av maskin- og programvare, oppgradering og oppdatering.

YaST er også et overbygg til rpm-baserte pakkesystemer.

Referanser

Eksterne lenker 
 

SUSE
Linux-programmer
Pakkesystem

fr:SUSE#Centre de contrôle YaST
Sabayon

Denne artikkelen handler om operativsystemet Sabayon, men Sabayon kan også være en italiensk dessert.
Sabayon, (kalt Sabayon Linux), er et Gentoo- og Linux-basert operativsystem laget av Fabio Erculiani. Det var tidligere kjent som RR4 Linux/RR64 Linux.

Grunnidé 
Sabayon har adoptert Ubuntu-installasjonsmodellen med et LiveDistro-basert installasjonsmiljø, hvor programvaren kan prøves ut direkte fra installasjonsmediet før den eventuelt installeres. Sabayon kommer med et vidt spekter av programvare for skrivebordet og tar ikke hensyn til nyansene i lisenspolitikken til fri/åpen/gratis programvare. DVD-mediet kommer initielt med programvare for alle tenkelige formål. Hensikten er å forsøke å eliminere behovet for å måtte installere videre programvare etter installasjon av systemet.

Pakkesystem 
Sabayon er basert på Gentoo. Det benytter Gentoos Portage-pakkesystem og Gentoos pakkekilder. Det betyr at alle oppdateringer leveres av Gentoo. Det betyr også at såkalt globale oppgraderinger (oppdatering av systemet for eksempel fra versjon 3.3 til versjon 3.4a) anbefales å gjøres ved å laste ned et nytt DVD-installasjonsmedium og installere hele systemet på nytt. Ettersom Linux-hjemmemapper inneholder all brukerens konfigurasjon og tilpasning av programmer, samt dokumenter og gjerne ligger på en egen partisjon på Linux-systemer, er dette en langt mindre omstendig prosess enn det kan høres ut for brukere som ikke er kjent med slike systemer.

Det jobbes dessuten med et eget pakkesystem, binmerge, som er ment å være for mini-utgavene av Sabayon, slik at disse kan installere resten av pakkene som følger med DVD-versjonen uten å måtte gjennomgå en langdryg prosess ved å kompilere disse pakkene fra kildekoden via Portages emerge.

Installasjon 
Sabayon bruker Anaconda-installasjonsprogrammet. I tidligere versjoner, ble «Gentoo Linux Installer» benyttet. Denne metoden har adoptert Ubuntus enkle installasjonsmodell fremfor Gentoos mer omstendige og mer krevende installasjonsmetode.

Egenskaper 
Sabayon inkluderer mange opp-i-dage egenskaper og programvare. I dag er AIGLX, XGL og Compiz Fusion tilgjengelig via installasjonsmediene og kan slås på fra oppstartsmenyen. Proprietære drivere tilbys ut av boksen for de fleste video-kort og automatisk oppdagelse av maskinvare fungerer godt for de fleste. Trådløs-støtte hevdes å ha blitt bedre siden versjon 3.3, men har ennå ikke blitt moden nok, med mindre man eier et Intel-trådløstkort (ikke siste n-standard kort). Den betydelige mengden programmer som tilbys som standard på DVD-ene er ment å gjøre det unødvendig å etterinstallere programmer. For de som ønsker et raskt Gentoo-system, finnes miniEdtition.

Sabayon er tilgjengelig med KDE, GNOME og Xfce skrivebordsmiljø.

Galleri

Siste utgaver 
 SabayonLinux-x86-3.4a.iso 4,239MB DVD 
 SabayonLinux-x86_64-3.4a.iso 4,433MB DVD
 Sabayon Linux x86/x86-64 3.3b MiniEdition CD
 Sabayon Linux x86/x86-64 3.4 Loop 3a Testing DVD
 Sabayon Linux x86/x86-64 1.0 "Business Edition"

Eksterne lenker 
 

Gentooderivater
Linuxdistribusjoner lansert i 2005
Modgunn

Modgunn eller Modgud (norrønt Móðguðr) er nevnt som Gjallarbruas vokter i den norrøne mytologien. Hun omtales kun en gang, nærmere bestemt i Snorre-Edda i samband med Hermods ritt til Hel for å fri Balder fra dødsriket.

I Gylvaginning berettes at Modgunn som broens vokterske spurte Hermod om hans navn og ætt, og fortalte at dagen før hadde «fem fylker døde menn» ridd over broen, «men broen dundrer ikke mindre under deg alene, og ikke har du døde menns hudfarge. Hvorfor rir du her på Hel-veien?» Han forklarte at han var underveis til Hel for å finne Balder, og hun svarte at Balder alt hadde krysset Gjallerbroen, og at Hel-veien lå nord og ned. 

Uttrykket «nord og ned» som synonymt med «gå til helvete», dvs. «gå fullstendig galt», har holdt seg i norsk til denne dag.

En þat er at segja frá Hermóði at hann reið níu nætr døkkva dala ok djúpa svá at hann sá ekki fyrr en hann kom til árinnar Gjallar ok reið á Gjallarbrúna. Hon er þökt lýsigulli. Móðguðr er nefnd mær sú er gætir brúarinnar. Hon spurði hann at nafni eða ætt ok sagði at hinn fyrra dag riðu um brúna fimm fylki dauðra manna, "en eigi dynr brúin jafnmjök undir einum þér, ok eigi hefir þú lit dauðra manna. Hví ríðr þú hér á Helveg?" Hann svarar at "ek skal ríða til Heljar at leita Baldrs. Eða hvárt hefir þú nakkvat sét Baldr á Helvegi?" En hon sagði at Baldr hafði þar riðit um Gjallarbrú, "en niðr ok norðr liggr Helvegr."

Referanser

Eksterne lenker 
Snorre-Edda «Gylvaginning» 49-50

Personer fra norrøn mytologi
Epiphany

Epiphany er en nettleser for skrivebordsmiljøet GNOME. Den er også tilgjengelig for Mac OS og er en etterfølger av Galeon.

Epiphany benytter Webkit som utvikles av Apple med flere for å vise nettsider. Den tilbyr en GNOME integrert front til Webkit. Epiphany støtter fanebasert surfing, cookie-håndtering, popup-blokkering og et utvidelsesystem. Vanlige utvidelser er tilgjengelig med programvarepakken epiphany-extensions.

Mens det fleste nettlesere har et hierarkisk katalogbasert favorittsystem, bruker Epiphany kategoriserte favoritter, hvor en enkelt favoritt kan eksistere i flere kategorier. Spesielle kategorier inkluderer favoritter som blir ofte brukt og bokmerker som ennå ikke har blitt kategorisert. Et lignende favoritt-system er planlagt for Firefox 3.0.

Epiphany ble utviklet fra Galeon av Marco Pesenti Gritti (som også startet Galeon) med mål om å lage et fullstendig GNOME tilpasset nettleser og en enkelt brukeropplevelse. Som et resultat har ikke Epiphany egne tema-innstillinger. Som Firefox bruker det GNOME's innstillinger som er spesifisert i GNOME Control Center.

Se også 
Linux

Eksterne lenker 
 

 Galeon historiske hjemmeside (engelsk) som dekker avgjørelsen om å splitte utviklingen.
 GNOME retningslinjer for samhandling med mennesker (engelsk)

GNOME
Nettlesere